Танышын балта белән чабып үтергән Актаныш кешесенә җинаять эше ачтылар

	Татарстанда кеше үтерү турында җинаять эше кузгатылган. Гаепләнүче – Актаныш районында яшәүче 33 яшьлек ир-ат, дип хәбәр иттеләр Россия Федерациясе Тикшерү комитетының Татарстан Республикасы буенча Тикшерү идарәсенең матбугат хезмәтендә.	 Тикшерүчеләр мәгълүматлары буенча, фаҗига 9 июльдә Актаныш авылында Тынычлык проспектындагы йортта була. Анда ике ир-ат арасында бәхәс чыккан һәм аларның берсе икенчесен алты мәртәбә балта белән чапкан. Зыян күрүче вафат булган, дип яза Татар-информ. 
	---	
Матбугат.ру

	№ --- | 13.07.2023	


